“O'zgidromet” Navro'z bayrami kuni qanday ob-havo kuzatilishini ma'lum qildi

“O'zgidromet” 21 mart, dushanba kuni respublika bo'ylab kuzatiladigan ob-havo ma'lumotini e'lon qildi.
Unga ko'ra, Toshkent shahrida havo o'zgarib turadi, kunning ikkinchi yarimida yomg'ir yog'adi. Kechasi va ertalab tuman tushishi mumkin. Shamol sharqdan 7–12 metr/sekund tezlikda esadi. Harorat kechasi 0–2 daraja iliq, kunduzi 10–12 daraja iliq bo'ladi.
Qoraqalpog'iston va xorazm viloyatida havo o'zgarib turadi, kechasi va ertalab ba'zi joylarda biroz qor yog'adi. Ba'zi joylarga tuman tushishi mumkin. Shamol sharqdan 7–12 metr/sekund tezlikda esadi. Harorat kechasi 3 daraja sovuq–2 daraja iliq, kunduzi 3–8 daraja iliq; Ustyurtda kechasi 5–10 daraja sovuq, kunduzi 2 daraja sovuq–3 daraja iliq bo'ladi.
Buxoro va Navoiy viloyatlarida havo o'zgarib turadi, yog'ingarchilik kutilmaydi, faqat Navoiy viloyatining shimolida biroz yog'ingarchilik (yomg'ir, qor) bo'ladi. Ba'zi joylarga tuman tushishi mumkin. Shamol sharqdan 7–12 metr/sekund tezlikda esadi. Harorat kechasi 2 daraja sovuq–3 daraja iliq, kunduzi 7–12 daraja iliq; cho'l hududlarda ba'zi joylarda kechasi 1–6 daraja sovuq, kunduzi 1–6 daraja iliq bo'ladi.
Toshkent, Sirdaryo, Jizzax va Samarqand viloyatlarida havo o'zgarib turadi, kunning ikkinchi yarimida ba'zi joylarda yomg'ir yog'adi. Ba'zi joylarga tuman tushishi mumkin. Shamol sharqdan 7–12 metr/sekund tezlikda esadi. Harorat kechasi 2 daraja sovuq–3 daraja iliq, kunduzi 10–15 daraja iliq bo'ladi.
Qashqadaryo va Surxondaryo viloyatlarida havo o'zgarib turadi, yog'ingarchilik kutilmaydi. Ba'zi joylarga tuman tushishi mumkin. Shamol sharqdan 7–12 metr/sekund tezlikda esadi. Harorat kechasi 0–5 daraja iliq, kunduzi 13–18 daraja iliq bo'ladi.
Andijon, Namangan, Farg'ona viloyatlarida havo o'zgarib turadi, yog'ingarchilik kutilmaydi. Ba'zi joylarga tuman tushishi mumkin. Shamol sharqdan 5–10 metr/sekund tezlikda esadi. Harorat kechasi 0–5 daraja iliq, ba'zi joylarda 2 daraja sovuqgacha, kunduzi 8–13 daraja iliq bo'ladi.
Respublikaning tog'li hududlarida havo o'zgarib turadi, yog'ingarchilik kutilmaydi. Ba'zi joylarga tuman tushishi mumkin. Qor ko'chishi xavfi bor. Shamol sharqdan 7–12 metr/sekund tezlikda esadi. Harorat kechasi 2–7 daraja sovuq, kunduzi 3 daraja sovuq–2 daraja iliq bo'ladi.